
Riba Dia Internacional di Museo: 

PROME MINISTER Y MINISTER DI CULTURA 
A BISHITA MANA PA UN EVENTO CU 
ALUMNONAN DI cai dominios 


Dia 18 di mei ta Dia Internacional di Museo. E meta di e dia aki 
ta pa conscientisa riba e importancia di museonan como un 
medio pa trece humanidad hunto pa den cooperacion mutuo 
realisa intercambio cultural y enrikece culturanan. Museonan 
tin e poder pa transforma mundo door di siña nos di pasado y 
habri nos mente pa ideanan nobo pa futuro. 


Riba e dia importante aki a tuma luga na Museo Archeologico 
Nacional di Aruba (MANA) un evento bunita cu alumnonan di 
un klas di Anglo Kleuterschool. Prome Minister Evelyn Wever- ' 
Croes y Minister Xiomara Maduro tawata presente pa pasa ва 
un rato ameno cu e muchanan y demas invitadonan y esnan 
presente. 


Prome Minister a expresa cu ta importante pa inculca den nos 
muchanan di chikito caba e poder di museo. Esaki ta e lema 
di e aña aki tambe. “Mi a purba convence nan cu door di bin 
museo bo ta siña hopi mes, pasa den hopi aventura y expande 
bo conocemento mescos cu ora bo biaha”, Prome Minister a 
expresa. 

Continuacion PROME MINISTER Y MINISTER DI CULTURA A ВІЅНІТА MANA.... 


E ta hopi importante tambe pa nos conoce nos raisnan y sa di 
unda nos ta bin ya for di un edad hopi tempran. E muchanan 
di Anglo Kleuterschool tin apenas entre 4 pa 6 aña. Na e edad 
aki, muchanan tin hopi interes y un imaginacion hopi grandi, 
pero mas importante nan tin un curiosidad hopi grandi. “Mi ta 
hopi contento cu nos a logra haci e bishita aki. Mi kier gradici 
Anglo Kleuterschool y SKOA pa e oportunidad aki y tambe na 
MANA pa yuda nos organisa esaki. Pabien na cada persona 
cu a contribui na esaki”, Prome Minister a expresa. 


Prome Minister ta encurasha pueblo di Aruba en general pa 
especialmente riba Dia Internacional di Museo, pa bishita 
museo y stimula nos muchanan pa bishita museo. “Stimula 
nos muchanan pa siña mas di Aruba y stimula nan curiosidad. 
Pasobra ta asina nan ta bira hobennan sabi y por guia nos pais 
mañan”, Prome Minister a termina bisando. 

Den cuadro di Dia Interncaional di Telecomunicacion 17 di mei: 


PROME MINISTER EVELYN WEVER - CROES 
A GRADICI TUR PERSONA CU TA TRAHA DEN 
RAMO DI TELE picada 


Riba dia internacional di Telecomunicacion 17 di mei 2022, 
Prome Minister Evelyn Wever - Croes a haci un bishita na 
Setar caminda cu diferente actividad a wordo organisa. Na e 
ocasion, Prome Minister a mira tur e inversionnan cu Setar 
ta haciendo pa garantisa cu e ‘network’ cu tin ta uno stabiel, 
cu e por adapta cu tempo y cu por acapara expansion si ta 
necesario. 


“Mi a keda hopi impresiona pa mira e inversionnan grandi cu 
a haci y tambe pa mira cu tin un ekipo hopi bon prepara y 
dedica pa eherce e proyectonan aki.” Riba Dia Internacional di 
Telecomunicacion, e ta importante pa expresa nos gratitud na 
tur esnan cu ta traha den e tereno aki, Prome Minister Wever 
- Croes a expresa. 

Banda di Setar, tin hopi mas hende na Aruba cu ta traha 
den e tereno di telecomunicacion. Prome Minister Wever - 
Croes ta extende palabra di agradecimento na cada un di e 
personanan aki, pa e trabou grandi cu ta haci. “Boso ta percura 
pa comunicacion cual ta e forma mas esencial cu por logra 
desaroyo di nos pais. Comunicacion ta comunica nos cu otro 
tambe cual ta hopi importante den bida di cada ser humano.” 


Premier Wever - Croes a termina deseando e empleadonan 
pabien riba Dia Internacional di Telecomunicacion y ohala cu 
por mira mas inversion den futuro y mas cambionan positivo 
na bienestar di pueblo u di Aruba. 

DIA INTERNACIONAL DI MUSEO 


UN MUSEO TIN E PODER 


MUNDO CU TA RON 


Tur aña cada pais ta celebra Dia Internacional di Museo. E 
aña aki e tema ta e poder di museonan. Minister di Cultura ta 
trece dilanti cu un museo tin e poder pa transforma e mundo 
cu ta rondona nos, e ta un luga pa descubri, siña nos di nos 
pasado y brinda nos e oportunidad pa bin cu idea nobo. Ta dos 
paso importante pa nos traha riba un miho futuro. Awe riba 
Dia Internacional di Museo Sr. Pancho Geerman ta duna un 
splicacion riba e proyectonan cu Museo Archeologico di Aruba 
ta trahando riba nan. 


Sr. Pancho Geerman ta informa cu cada aña riba e fecha of 
siman di 18 di mei cada pais ta pone atencion na e tema di e 
aña. E aña aki e tema ta Poder di Museo. E poder di museo 
ta concentra riba 3 parti, e poder pa logra sostenibilidad, 
innovacion den digitalisacion y di educacion. 


Pa medio di educacion ta dedica masha hopi como parti 
continuo di desaroyo. Innovacion ta trahando mas riba 
digitalisacion y pesey Museo Archeologico Nacionall Aruba ta 


PA CAMBIA 


ws ДЕ м 


E 


DONA NOS 


gradici Mondriaanfonds kende a financia un colaborador digital 
cu lo yuda museo, usando e medionan digital pa alcansa un 
publico grandi. Pa loke ta sostenibilidad museo a bin ta percura 
pa usa menos coriente, esaki ta bini den un proyecto grandi cu 
lo bay bini y tambe ta usa matanan cu ta bon pa nos ambiente. 
E tres elementonan realmente ta conecta na otro. Sr. Geerman 
ta gradici Gobierno di Aruba y tur otro cu ta sostene MANA pa 
haci e poder di museo mas grandi. 


Pa loke ta digitalisacion actualmente MANA tin un exposicion 
“Mi bisiña tin petroglifo den su cura". Aki e artista Hulandes 
Sr. Sjoerd Martens a usa tecnica di digitalisacion pa crea 
obranan di arte. Esaki tambe ta un parti innovativo di Museo 
Archeologico caminda ta conecta Arte Contemporaneo cu 
Archeologia. Banda di esey ta trahando riba e proyecto grandi 
“Manteniendo Herencia Bibo” na unda ta duna mas realse 
na e historia di e monumentonan di famia Ecury y tambe e 
balornan di Aruba. Esaki a trece cune cu museo mester a muda 
interno cu cierto parti di exposicion mester a wordo cambia, 
sinembargo e publico ta keda bon bini. Una bes cu exposicion 
nobo keda cla, esaki tambe lo ta innovacion den e forma cu 
e ta wordo presenta. Sr. Pancho Geerman ta pidi publico pa 
sigui e trabaonan di Museo Archeologico y cu pa otro aña den 
e tempo aki lo tin hopi mas pa ofrece. 


Minister di Cultura Xiomara Maduro ta gradici tur persona of 
instancia cu di un of otro forma ta yuda nos museonan. Danki 
pa conserva nos herencia cultural. 

Minister Maduro tabata presente na apertura di CAROSAI 


MASHA PABIEN АКА CU E PRESIDENCIA DI 
CAROSAI Y DANKI PA E 35 AÑA DI TRABOU 
NA ШЕНЕАТАВ.Ь B) ARAÑA 


Algemene Rekenkamer di Aruba (ARA) ta anfitrion e siman aki 
di CAROSALI cu ta e conferencia di tur controlaria general di 
Caribe. Dialuna ultimo a tuma luga e apertura di CAROSAI na 
unda cu Minister di Finansa Maduro tambe tabata presente pa 
presencia e apertura cu a inicia cu un bunita parada di bandera 
di tur e Paisnan miembro di CAROSALI. Minister Maduro a haci 
uzo di e oportunidad pa cera conoci cu e Colegio nobo di ARA 
lidera pa sra. Xiomara Croes-Williams como Presidente y srs. 
Rick Samuels y Christopher Lake como miembro. 


E mandatario ta desea e Colegio hopi forza cu e trabounan 
importante na bienestar di Aruba, specialmente sra. Xiomara 
Croes-Williams cu e reto nobo como Presidente di Colegio 
di ARA y alabes Presidente di CAROSAI. Minister Maduro ta 
felicita tambe Secretario di ARA sra. Mary Ann Curret y full e 
team di ARA pa e bunita apertura di e conferencia di CAROSAI 
y ta felicita ARA cu nan 35 aña di existencia como un Colegio 
Halto di Estado cu ta traha na bienestar di nos Pais. 

AWE UN BIAHA MAS ARUBA TA RICIBI 
E MEGA CRUSERO ALLURE OF THE SEAS 
DEN NOS WAF 


Diaranson un biaha mas Aruba a ricibi Allure of the Seas, cu ta 
e barco crusero di mas grandi den historia cu a yega di nabega 
pa Aruba Ports Authirity (APA) N.V. E ta yena bo di satisfaccion 
pa por mira con APA ta yama Allure of the Seas bon bini na 
Aruba un biaha mas, ta palabra nan di Minister Dangui Oduber. 


Allure of the Seas a yega Aruba cu mas cu 5,000 pasahero 
abordo. Locual ta hopi positivo pa Aruba ta cu den henter e 
ruta di e barco crusero, e porta di Oranjestad ta esun caminda 
mas ora (15 ora) e lo keda staciona. Esaki ta nifica cu e 
pasaheronan aki lo tin mas ora pa nan aporta na aruba su 
economia. 


E barco aki por acapara 5.400 pasahero, tin un total di 18 
piso y ta midi 362.12 meter di largo. Tambe Allure of the Seas 
ta nabega uzando 30 porciento di gas LNG cu ta hacie mas 
amical pa nos medio ambiente. 


Tawata 2 siman pasa cu Minister Dangui Oduber a haña un 
recorido ariba Allure of the Seas, ora cu e barco a mara na 
Aruba pa prome biaha. Allure of the Seas cu ta un di e Mega 
Crucerso nan di Royal Carribean Cruiselines a informa cu nan 
lo tin interes pa firma un MOU cu pais Aruba pa asin busca 


personal pa traha riba nan cruseronan. Sigur un desaroyo 
positivo pa esnan cu tin interes pa traha riba crusero. 


Minister Dangui Oduber ta kere firme den e recuperacion di 
Aruba su turismo y economia, pesey Gobierno ta haciendo 
tur lo necesario pa sigui stimula nos economia. Un palabra di 
gratitud ta bai pa e director sr. Marc Figaroa, henter e gerencia 
di APA N.V. y tambe e hunta di comisario. 

KIA A INICIA CU E PROYECTO “SMART 


CLASS ROOM" РА ASINA OFRECE MAS 
ACCESO NA LES PA DETENIDONAN 


Diaranson mainta, durante un sesion virtual, KIA a lansa su 
proyecto nobo esta e “Smart Class Room” caminda nan lo bay 
ta brindando les y ta bay haci cuido den e mundo penitenciario 
mas accesibel pa tur e detenidonan. KIA a percura pa usa un 
parti di e jeugdafdeling cu no ta wordo usa frecuentemente, pa 
por duna e lesnan aki. E lokaal aki a wordo ekipa cu tecnologia 
moderno, pa di e forma aki por brinda les particularmente na 
nos hobennan, lesnan cu tin nan propio interes, pa nan por 
participa activamente tambe. 


E smart class room ta parti di un plan pa duna cuido na 
detenidonan na KIA pero tambe facilita y aumenta e acceso di 
e cuido aki na e detenidonan. E smart class room tin luga pa 
acomoda cuatro cliente pa les. A dicidi di haci e grupo chikito pa 
asina disminui e riesgonan di siguridad durante e lesnan. Den 
e smart class room tin un smart board cu ta facilita e-learning/ 
tele-educacion y “blended learning”. Cada detenido lo tin 
acceso monitoria na internet pa por usa esaki specificamente 
pa e les cu nan ta atende. Tur studiante lo tin acceso na un 
laptop pa por studia nan materia. Banda di esaki ta brinda e 
detenidonan, cu tawata na scol ainda ora nan a comete nan 
delito, e oportunidad pa sigui nan scol online. 


Como parti di e smart class room, lo bay cuminsa duna les 
di computer, idioma, landsexamen y cursonan for di diferente 
plataforma online. Tambe lo brinda lesnan di entrepreunership, 
small business y budget management. Actualmente, KIA tin 
un acuerdo cu FEPA pa cuminsa duna diferente les. Banda di 
esaki tin un “flexplek” nobo cu ta wordo usa como un biblioteca 
chikito y tambe pa terapia pa e detenidonan. 


Por ultimo, minister Tjon a expresa di ta sumamente satisfecho 
di wak cu FADA tambe a bay duna un charla na nos hobennan 
pa di e forma aki sigui informanan riba e parti di adiccion y e 
consecuencianan cu diferente substancianan por tin riba nan 
bienestar pero tambe riba e parti di salud mental. 

Algun siman pasa Minister Endy 
Croes a reacciona riba e inkietudnan 
cu ta biba den comunidad relaciona 
cu EPI. Na aña 2021 EPI a inicia cu 
e proyecto National Strategic Plan 1 
(NSP1). Esaki ta encera cu diesdos 
estudio di nivel 1 y 2 di EPB ta wordo 
modernisa den su totalidad y lo ‘sluit 
aan' na EPI nivel 3 y 4. E proyecto aki 
tin un costo di alrededor di 1.2 miyon 
florin di inversion. Den e proceso aki e 
compania CINOP di Hulanda cu tin un 
trayectoria y experencia di mas di 35 
aña, a duna guia y brinda nan experticio den e trayecto aki pa 
nos por logra renoba, modernisa y bin cu estudionan nobo. E 
idea inicial tabata pa luna di augustus binidero pe aña escolar 
2022 — 2023 lo ta asina leu pa inicia cu e diesdos estudionan 
cu a могао modernisa nivel 1 y 2 di EPB y ta ‘sluit aan’ na nivel 
3 y 4 di ЕРІ. Den dje tin estudionan nobo manera p.e. ICT. 


Minister Endy Croes a sigui bisa cu berdad ta cu e inkietudnan ta 
cu tin cuater estudio manera; bouwkunde, werktuighouwkunde, 
apothekerassistent y admistatie cu no lo inicia na augustus 
2022. Esey no kiermeen cu e studiantenan lo cay afo of lo 
keda cas, tin falta di comunicacion. Directie Onderwijs, ЕР! y 
tur e “stakeholdersnan' a reuni pa trece claridad riba e cuestion 
aki. 


Unda nos ta tanto bouwkunde y wektuigbouwkunde berdad 
lo no inicia na augustus y esey no kiermeen cu e estudionan 
a wordo kita pasobra e partinan aki tambe tin cu pasa den e 
proceso di modernisacion. E maestronan tambe lo bay haya 
cierto recapacitacionnan pa ora esakinan ta cla. Ta premira cu 
nan lo inicia bek na aña 2023. E inkietud cu e alumnonan ta 
perde un aña di scol tampoco ta completamente berdad paso e 
diesdos estudionan nobo ta brinda oportunidad pe alumnonan 
cuminsa cu un di e estudionan aki y lo wordo guia y e di dos 
aña ta ‘sluit аап’ unabes cu esakinan tambe ta modernisa у 
ta cla pa cuminsa na augustus 2023 y asina ta continua cu e 


| di 2, 3 y 4 aña. Pa loke ta trata e di 2 
| y З aña actual eseynan si lo continua 
normal. 


E mandatario a sigui bisa cu data cu 
a ricibi durante e ultimo cinco aña: 
bouwkunde tin un averahe 29 alumno 
ра aña y werktuighouwkunde cu un 
averahe 21. Apothekerassistent tin un 
averahe di 14 pa aña y esaki no tin 
necesidad actual. Nos tin suficiente 
| pa Aruba cu por salta un aña y lo no 

trece un inkietud di e magnitud cu lo 
perhudica e studiantenan. 


E linea grandi di EPI su ‘instroom’ averahe 609 pa aña e ultimo 
5 aña den un of otro estudionan: 

2017-2018 /501 

2018-2019 /563 

2019-2020 /606 

2020-2021 /720 

2021-2022 /654 


Pa e aña aki tin programa un capacidad di 22 grupo di 26 
studiante un total di 572 alumno lo рог ‘stroom іп’ na ЕРІ. 
Probablemente tin alrededor di 37 studiante cu kisas no por 
haya un cupo. Eynan tambe nos ta deliberando pa si acaso 
ora inscripcion cera y nos nota cu por tin un diferencia di 37 
alumano pa loke data ta mustra awor aki, nos lo percura pa 
resolve esey tambe. 


Finalisando Minister Endy Croes a expresa; misa cu ora nos ta 
drenta periodonan di cambio, modernisacion esaki semper ta 
trece su inkietudnan cu ne y mi kier a trece e trankilidad ne veld 
di enseñansa. Mi ta kere sigur cu modernisacion lo sirbi e pais 
aki pa dilanti ne miho forma y nos ta consciente cu esaki tin su 
inkietud nan cu ne, mi a pidi y ta pidi a traves di comunicacion 
y colaboracion loke mi a bin ta implementa y pidi hunto nos lo 
por logra e proyectonan aki y hacinan exitoso. 

CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

Nos POR FORTALECE NOS PAIS. 

Nos POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


AÑA DI 
20 INVERSION Y 
22 OPORTUNIDAD 


